《石州慢 咏青娥眉淡竹草》
明代·李昌祺

异草从来花别，另一般样颜色。丛间开遍，既非红紫，又非黄白。

闲园旷野，多少黛嫩螺娇，冰盘带露侵晨摘。磁钵放轻研，翠脂凝光泽。

奇特。最风流处，宝镜台前，绣香奁侧。想未欣匀面，慵将填额，懒施粉饰。

且付描扇描图，底须去问倭夷国。谁制与佳名，也端然消得。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。